غادي اغيبو ثلاث ديال اللاعبين على الوداد في الماتش ديالهم المهم ضد فريق الفتح الرباطي، في أول دورة من الدوري الاحترافي لكرة القدم، وهو الماتش لي غادي العبوه اليوم بمركب محمد الخامس بالدار البيضاء، مع السبعة ديال لعشية. الوداد غادي اغيب عليه كل من وليد الكرتي، اللاعب المهم في صفوف الفريق، والسبب أنه توعت وميقدرش العب الماتش لأن الطيبي كان عطاه 10 أيام ديال الراحة عاد ارجع للتداريب. ومغاديش اكون في الماتش حمد أولاد لأنه مدربش مع الفرقة هاد الأسبوع مشى لبلجيكا باش اشوف ولدو مريض ومحضرش المعسكر ديال الجديدة، داكشي علاش مواجدش باش العب الماتش وثالث لاعب مغاديش العب هو شيكيتارا لمبقاش باغيه عموتة وكيقلب على حل باش اتفك منو، بعد ما عرف أنه لاعب ضعيف وميقدرش ادير الدور لكان كيلعبو فابريس وجيبور في خط الهجوم وغادي اضطر عموتة باش اعتمد على بنشرقي في خط الهجوم في غياب مهاجم آخر اقدر اعوض الغياب ديال فابريس، وجيبور، خصوصا أن بنشرقي لعب ماتشات في العصبة في الهجوم وكان مزيان وسجل أهداف. الوداد خاصو اربح اليوم باش ارفع من المعنويات ديال لاعبيه قبل المباراة القوية أمام فريق صن داونز الجنوب الإفريقي برسم ربع نهائي دوري عصبة الأبطال الإفريقي. 
3 ديال اللاعبين غادي اغيبو على الوداد في القمة مع الفتح اليوم